
                 Nr.4c-3/203/2020

AVIZ

asupra proiectului de Lege privind aprobarea Ordonanţei de urgenţã a Guvernului nr.52/2020 pentru modificarea art.293 alin.(2) din Ordonanţa de urgenţă a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum şi pentru adoptarea unor măsuri privind beneficiarii de fonduri europene în contextul răspândirii COVID-19


În conformitate cu prevederile art.94 din Regulamentul Camerei Deputaților, republicat, Comisia pentru industrii și servicii a fost sesizată pentru aviz, care va fi transmis Comisiei pentru buget, finanțe și bănci, care este sesizată în fond, cu proiectul de Lege privind aprobarea Ordonanţei de urgenţã a Guvernului nr.52/2020 pentru modificarea art.293 alin.(2) din Ordonanţa de urgenţă a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum şi pentru adoptarea unor măsuri privind beneficiarii de fonduri europene în contextul răspândirii COVID-19, transmis cu adresa nr. P.L.x. 283/2020 din 20 mai 2020, înregistrat la comisie sub nr.4c-3/203 din 20 mai 2020. 


Consiliul Legislativ, cu avizul nr. 361/16.04.2020, avizează favorabil proiectul de Lege cu observații și propuneri.


Senatul, în calitate de primă Cameră sesizată, adoptă proiectul de Lege în ședința din 12 mai 2020. 


Proiectul de lege are ca obiect de reglementare adoptarea unor măsuri de susţinere a beneficiarilor de fonduri europene, în contextul pandemiei COVID–19, măsuri care constau în modificarea art.293 alin.(2) din Ordonanţa de urgenţă a Guvernului nr.40/2015, precum şi instituirea unor derogări de la unele norme ale acestui act normativ. Astfel, se urmăreşte asigurarea unui flux de numerar, necesar constituirii de stocuri de materii prime şi echipamente aferente angajamentelor legale în curs de implementare şi reducerii riscurilor legate de o serie de obligaţii legale cu termen redus de exigibilitate, precum şi flexibilizarea termenelor procedurale pentru diminuarea riscului de reziliere a contractelor de finanţare, ca urmare a accesului limitat al beneficiarilor la resursele umane, necesare pregătirii documentelor aferente prefinanţărilor/cererilor de rambursare


 Examinarea proiectului de lege a avut loc în ședința comisiei din 02 iunie 2020.


În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr.52/2020 pentru modificarea art.293 alin.(2) din Ordonanţa de urgenţă a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum şi pentru adoptarea unor măsuri privind beneficiarii de fonduri europene în contextul răspândirii COVID-19.


Prin obiectul de reglementare și conținutul său, proiectul de Lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREŞEDINTE,

IULIAN IANCU

Șef birou, Cristina Neicu

